|  |
| --- |
|  |
| Versjon 0.3**17.09.2018** |
| **Prosedyreregler for konkurranse** |
| **Busstjenester Ruters vestregion 2020** |

Innhold

[Innhold 2](#_Toc524985631)

[1 Innledning 4](#_Toc524985632)

[1.1 Overordnet om anskaffelsen 4](#_Toc524985633)

[1.2 Om Ruter 4](#_Toc524985634)

[1.3 Oppdragets omfang 4](#_Toc524985635)

[1.4 Særlige elementer i denne konkurransen 5](#_Toc524985636)

[1.5 Kontraktens varighet 5](#_Toc524985637)

[1.6 Frister for konkurransen 6](#_Toc524985638)

[1.7 Konkurransegrunnlagets oppbygning 6](#_Toc524985639)

[2 Gjennomføring av konkurransen 7](#_Toc524985640)

[2.1 Konkurransegjennomføringsverktøy 7](#_Toc524985641)

[2.2 Spørsmål, svar, rettelser, supplering eller endring av konkurransegrunnlaget 7](#_Toc524985642)

[2.3 Tilbudskonferanse og befaring 8](#_Toc524985643)

[3 Kvalifisering til konkurransen 8](#_Toc524985644)

[3.1 Kvalifikasjonskrav 8](#_Toc524985645)

[3.2 Egenerklæringsskjema (ESPD) og innlevering av forespørsel om å delta 9](#_Toc524985646)

[3.2.1 Generelt om ESPD 9](#_Toc524985647)

[3.2.2 Nasjonale avvisningsgrunner 9](#_Toc524985648)

[3.2.3 Samlet angivelse av alle kvalifikasjonskrav i ESPD-skjemaet 10](#_Toc524985649)

[3.3 Støtte fra andre virksomheter 10](#_Toc524985650)

[3.4 Avvisning av tilbyder 10](#_Toc524985651)

[4 Tilbudets innhold og organisering 11](#_Toc524985652)

[4.1 Generelt 11](#_Toc524985653)

[4.2 Deltilbud 11](#_Toc524985654)

[4.3 Alternative tilbud 11](#_Toc524985655)

[4.4 Hydrogenbussopsjonen 11](#_Toc524985656)

[4.5 Parallelle tilbud 11](#_Toc524985657)

[4.6 Språk 11](#_Toc524985658)

[4.7 Tilbudets omfang – sidetallsbegrensning pr tilbud pr ruteområde 11](#_Toc524985659)

[4.8 Tilbudets oppbygning 12](#_Toc524985660)

[5 Innlevering og behandling av tilbud 12](#_Toc524985661)

[5.1 Innlevering 12](#_Toc524985662)

[5.2 Avvik fra konkurransegrunnlaget 12](#_Toc524985663)

[5.3 Avvisning 13](#_Toc524985664)

[6 Gjennomføring av forhandlinger 13](#_Toc524985665)

[7 Avlysning og totalforkastelse 14](#_Toc524985666)

[8 Tildelingskriterier 14](#_Toc524985667)

[8.1 Tildelingskriterier 14](#_Toc524985668)

[8.2 Nærmere om tildelingskriteriet Pris 16](#_Toc524985669)

[8.3 Nærmere om tildelingskriteriet Miljømessige egenskaper 17](#_Toc524985670)

[8.4 Nærmere om tildelingskriteriet Kvalitet på gjennomføring av oppdraget 17](#_Toc524985671)

[8.5 Nærmere om tildelingskriteriet Kvalitet og funksjonalitet på bussmateriell 17](#_Toc524985672)

[8.6 Nærmere om tildelingskriteriet Kvalitet på vognløp 18](#_Toc524985673)

[8.7 Nærmere om tildelingskriteriet Kvalitet på Hydrogenbussopsjon 18](#_Toc524985674)

[9 Innsyn 18](#_Toc524985675)

[10 Virksomhetsoverdragelse 18](#_Toc524985676)

[11 Kontraktsinngåelse 19](#_Toc524985677)

# Innledning

## Overordnet om anskaffelsen

Ruter (også «Oppdragsgiver») inviterer med dette til deltakelse i konkurransen om busstjenester for Ruters vestregion.

Konkurransen gjennomføres i henhold til lov om offentlige anskaffelser av 17.6.2016 <https://lovdata.no/dokument/NL/lov/2016-06-17-73> og forsyningsforskriften av 12.8.2016: <https://lovdata.no/dokument/SF/forskrift/2016-08-12-975>

Konkurransen blir gjennomført som konkurranse med forhandling.

Tilbyderne oppfordres til å gjennomgå konkurransegrunnlaget nøye og sette seg inn i reglene for konkurransen. Hvis konkurransegrunnlaget oppleves som uklart, oppfordres tilbyderne til å stille spørsmål til Ruter.

## Om Ruter

Ruter er et aksjeselskap som har ansvaret for planlegging, koordinering, og markedsføring av rutegående kollektivtrafikk i Oslo og Akershus. Tilskudd til driften ytes av Oslo kommune og Akershus fylkeskommune.

Ruter er ikke selv et operatørselskap, men kjøper som Oppdragsgiver transporttjenester av flere buss-, bane-, trikk- og båtselskaper som utfører den daglige transporten. I tillegg til ordinær rutetransport har Oppdragsgiver ansvaret for skolekjøring i Akershus.

For ytterligere informasjon om Ruter vises det til Oppdragsgivers hjemmesider: <http://www.ruter.no>

## Oppdragets omfang

Oppdraget omfatter drift av Oppdragsgivers busslinjer nærmere beskrevet i vedlegg 1 Oppdragsbeskrivelsen og vedlegg 3 Rutebeskrivelsen.

Konkurransen består av tre ruteområder. Oppdragsgiver anslår verdien på oppdraget til å være om lag 520 millioner kroner per år. Dette er anslått samlet verdi for alle tre ruteområdene.

Det markedsmessige utgangspunktet for rutesatte busser for ruteområdene fremgår av tabellen nedenfor.



Tallene forplikter ikke Oppdragsgiver og kan ikke legges til grunn som eksakt beregning av Oppdragets omfang.

Oppdragsgiver gjør oppmerksom på at det i konkurransegrunnlaget er gjort justeringer i linjer, oppdeling i ruteområder, osv. i forhold til løpende kontrakter i samme region. Videre er kommunene Røyken og Hurum inkludert i ruteområdet Asker på grunn av kommunesammenslåing 1. januar 2020.

## Særlige elementer i denne konkurransen

Ruter vil gjøre tilbyderne særlig oppmerksom på elementene nedenfor som skiller seg noe fra Ruters tidligere konkurranser om busstjenester:

* I denne anskaffelsen fortsetter Oppdragsgiver med konseptet Transport as a Service (TaaS). Dette betyr at IT-tjenestene skal leveres gjennom en distribuert arkitekturmodell med klare grensesnitt for leveranse og ansvar, bygget på europeiske spesifikasjoner og standarder som definert av ITxPT (www.itxpt.org). Operatøren har alt operasjonelt-, teknisk- og forvaltningsansvar for hele sin disponerte flåte, og fullt ansvar for anskaffelser, installasjoner og drift av nødvendig utstyr. Det betyr også at Operatør skal utføre driftsplanlegging, trafikkavvikling, -overvåking, -logging og avviks- og beredskapshåndtering. Dette er nærmere beskrevet i vedlegg 1 og bilag 1 til
vedlegg 1.
* For ruteområde 1 skal tilbydere også levere inn besvarelse og priser på opsjon på drift av enkelte linjer med hydrogenbusser («Hydrogenopsjon»), jf. punkt 4.4 og vedlegg 11.
* Når det gjelder krav til bussmateriell vil Ruter i stor grad basere seg på Bus Nordic-standarden, jf. vedlegg 2.

## Kontraktens varighet

Oppdraget gjelder for perioden fra 1. juli 2020 og åtte år frem tid, med mulighet for inntil to års forlengelse, se vedlagte kontrakt.

## Frister for konkurransen

Oppdragsgiver har satt opp følgende foreløpige fremdriftsplan:

|  |  |  |
| --- | --- | --- |
| **Aktivitet** | **Dato** | **Klokkeslett** |
| Utlysning av konkurransegrunnlag | Primo november |  |
| Tilbudskonferanse nr. 1 og befaring av anlegg  | 20.11.2018 og 21.11.2018  |  |
| Frist for å stille spørsmål i kvalifiseringsfasen | 27.11.2018 |  |
| Frist for å levere forespørsel om å delta i konkurransen | 7.12.2018 | 12:00 |
| Avgjørelse om kvalifisering med meddelelse til tilbyderne | Uke 50 |  |
| Tilbudskonferanse nr. 2 – kun for kvalifiserte tilbydere |  |  |
| Frist for å stille spørsmål til konkurransegrunnlaget | 11.1.2019 |  |
| Siste dag Oppdragsgiver legger ut svar på spørsmål evt. også oppdatering av konkurransegrunnlaget | 15.1.2019 |  |
| **Frist for innlevering av tilbud (tilbudsfrist)** | 22.1.2019 | 12:00 |
| Forhandlinger og reviderte tilbud | Uke 6-11 |  |
| Forventet tildeling | Uke 15 |  |
| Vedståelsesfrist  | 15.8.2019 |  |
| Oppstart av Oppdraget (dato er endelig) | 1.7.2020 |  |

Forhandlingene med tilbyderne er planlagt i perioden 4. februar til 8. mars 2019. Mest sannsynlig vil selve møtene bli avholdt i uke 6, 8 og 10.

Oppdragsgiver presiserer at fremdriftsplanen er veiledende, og at forskyvninger kan finne sted innenfor den periode tilbudet er bindende (vedståelsesfristen).

## Konkurransegrunnlagets oppbygning

Konkurransegrunnlaget består av følgende to hoveddeler med vedlegg:

1. Prosedyrebeskrivelsen (dette dokument) som inneholder informasjon og rettledning i konkurransefasen.

2. Avtalen som angir vilkår for tjenesten og regulerer kontraktsforholdet mellom Oppdragsgiver og Operatøren med følgende vedlegg:

Vedlegg 1 Oppdragsbeskrivelse

Vedlegg 2 Krav til bussmateriellet

Vedlegg 3 Rutebeskrivelse

Vedlegg 4 Anleggsbeskrivelse

Vedlegg 5 Tilbudsskjema på godtgjørelse

Vedlegg 6 Beskrivelse av incitamentsordning

Vedlegg 7 Skjema for påkravsgaranti

Vedlegg 8 Databehandleravtale

Vedlegg 9 Handlingsregler for Ruters leverandører

Vedlegg 11 Beskrivelse av opsjon for hydrogenbusser [kun ruteområde 1]

# Gjennomføring av konkurransen

## Konkurransegjennomføringsverktøy

Ruter benytter konkurransegjennomføringsverktøy («KGV») fra EU-supply for kunngjøring og gjennomføring av konkurranser: <https://eu.eu-supply.com/login.asp>. For å levere kvalifikasjonssøknad eller tilbud i denne konkurransen må leverandørene benytte systemet. Registrering er gratis og registrering skjer her: [eu.eu-supply.com](https://eu.eu-supply.com/login.asp?timeout=1&target=%2Fapp%2Fprofiles%2Fmembers%2Easp%3FUID%3D249176%26OID%3D42).

Ruter anbefaler alle leverandørene om å starte registrering og alle innleveringer i god tid før fristen løper ut. Tilbud kan sendes flere ganger og revideres helt opp til fristen. Ruter vil kun se tilbudet etter fristen.

All dialog med Oppdragsgiver skal også skje i EU-Supply.

## Spørsmål, svar, rettelser, supplering eller endring av konkurransegrunnlaget

Tilbyderne bør foreta en grundig gjennomgang av konkurransegrunnlaget for å avdekke eventuelle uklarheter. En slik gjennomgang bør gjennomføres på et så tidlig tidspunkt at det er tid til å korrigere uklarhetene før tilbud inngis.

Alle spørsmål fra tilbyderne vedrørende konkurransen rettes skriftlig via EU-Supply. Alle spørsmål som gir grunnlag for et svar som inneholder nye eller endrede opplysninger vil være tilgjengelige for alle tilbydere evt. i anonymisert (omarbeidet) form gjennom EU-Supply. Oppdragsgiver vil bare svare på spørsmål fra tilbydere gjennom EU-supply.

I perioden frem til fristen for siste reviderte tilbud, har Oppdragsgiver anledning til å foreta ikke-vesentlige rettelser, suppleringer, og endringer av konkurransegrunnlaget. Informasjon om dette vil bli lagt ut på EU-Supply.

## Tilbudskonferanse og befaring

Oppdragsgiver inviterer tilbydere til to tilbudskonferanser og to befaringer av de aktuelle bussanleggene. Tilbudskonferansen nr. 1 vil være 20.11.2018 kl. 09:00 – 15:30 i KS-Agenda sine lokaler

Befaring av bussanleggene vil være den 21.11.2018. Ruter vil sørge for transport til bussanleggene ved frammøte på Oslo bussterminal.

Kvalifiserte tilbydere har anledning til å stille med inntil 3 personer på anleggsbefaringen fra hvert selskap. Det er ikke en begrensning på antall deltakere på tilbudskonferansen den 20.11.18. Påmelding må skje senest 13.11.2018.

Invitasjon til tilbudskonferansen og anleggsbefaringen er kunngjort her:

# Kvalifisering til konkurransen

## Kvalifikasjonskrav

|  |
| --- |
| **Kvalifikasjons- og dokumentasjonskrav** |
| **Kvalifikasjonskrav** | **Dokumentasjonskrav** |
| **Skatteattest for skatt og merverdiavgift**  |
| Tilbyderen skal ha ordnede forhold til skattemyndighetene | • Tilbydere skal framlegge skatteattest for skatt og merverdiavgift fra skattemyndighetene. Attesten skal ikke være eldre enn 6 måneder regnet fra søknadsfristens utløp. |
| **Krav til tilbyderens finansielle og økonomiske stilling**  |
| Tilbyderen skal ha tilfredsstillende økonomisk kapasitet til å gjennomføre leveransen.  | • I søknaden skal det fremlegges styrebehandlet årsregnskap - med revisorberetning, styrets beretning og årsrapport for de to siste årene• Det skal legges frem kredittvurdering fra et anerkjent, uavhengig kredittvurderingsselskap.  |
| **Krav til tilbyderens juridiske stilling samt organisering**  |
| Tilbyderen skal være et lovlig etablert foretak | • Firmaattest, ikke eldre enn 6 måneder regnet fra søknadsfristens utløp. |
| **Krav til tilbyderens tekniske og faglige kvalifikasjoner** |
| Tilbyderen skal fylle vilkårene for utøvelse av persontransport i rute gitt i forskrift av 26. mars 2003 nr. 401 om yrkestransport innenlands med motorvogn. | • Kopi av løyve (dersom det foreligger) – eventuelt dokumentasjon som kreves ved søknad om løyve. |
| Tilbyderen må ha tilstrekkelig erfaring og kompetanse med relevans for dette oppdraget | • Referanseliste over leveranser. Det må klart fremkomme hva som er levert og i hvilket tidsrom.• Dokumentasjon av faglige kvalifikasjoner i form av opplysninger om teknisk personell og Curriculum vitae for nøkkelpersonell hos tilbyderen. |

## Egenerklæringsskjema (ESPD) og innlevering av forespørsel om å delta

### Generelt om ESPD

Det følger av forsyningsforskriften § 12-1 (2), jf. forskrift om offentlige anskaffelser § 17-1 at tilbyderen skal levere det europeiske egenerklæringsskjemaet («ESPD») sammen med forespørselen om å delta i konkurransen, som en foreløpig dokumentasjon på at tilbyderen oppfyller kvalifikasjonskravene ovenfor, og på at det ikke foreligger grunner for avvisning.

Som en følge av at det skal gjennomføres en prekvalifisering, vil imidlertid Oppdragsgiver foretrekke at de dokumentasjonskrav som fremgår i punkt 3.1 ovenfor oppfylles allerede i forespørselen om å delta i konkurransen. Det er imidlertid tilstrekkelig at egenerklæringen foreligger sammen med forespørselen. Tilbyderen vil da bli bedt om å ettersende de dokumenter som er angitt så snart som mulig.

ESPD-skjemaet fylles ut i EU-supply.

Generell informasjon om egenerklæringsskjemaet finnes på [www.anskaffelser.no](http://www.anskaffelser.no).

### Nasjonale avvisningsgrunner

I ESPD del III: Avvisningsgrunner, seksjon D er det inntatt følgende punkt: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat». De norske anskaffelsesreglene går lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. Det presiseres derfor at alle avvisningsgrunnene i forsyningsforskriften § 20-2, inkludert de rent nasjonale avvisningsgrunnene, gjelder i denne konkurransen.

Til orientering er følgende av avvisningsgrunnene i forsyningsforskriften § 20-2 rent nasjonale avvisningsgrunner:

-  § 20-2 (2). I denne bestemmelsen er det angitt at oppdragsgiver skal avvise en leverandør når han er kjent med at leverandøren er rettskraftig dømt eller har vedtatt et forelegg for de angitte straffbare forholdene. Kravet til at oppdragsgiver skal avvise leverandører som har vedtatt forelegg for de angitte straffbare forholdene er et særnorsk krav.

- § 20-2 (3) bokstav i. Avvisningsgrunnen i ESPD-skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

### Samlet angivelse av alle kvalifikasjonskrav i ESPD-skjemaet

Tilbyderen skal fylle ut ESPD-skjemaets del II, III, IV og VI.

For del IV gjelder følgende:

I denne konkurransen kan tilbyderne i ESPD-skjemaet gi en samlet erklæring om at han oppfyller samtlige av de kvalifikasjonskravene som fremkommer av dette konkurransegrunnlaget. Dette gjøres i ESPD-skjemaets del IV seksjon a. Det vil si at resten av del IV ikke skal fylles ut.

## Støtte fra andre virksomheter

Tilbyderen kan støtte seg på andre virksomheter for å oppfylle kravene til økonomisk stilling og/eller tekniske og faglige kvalifikasjoner. Tilbyderen skal i så fall dokumentere at han har rådighet over disse ressursene, ved å fremlegge en forpliktelseserklæring//økonomiske garantier fra den eller de aktuelle virksomhetene.

I tillegg skal det fremlegges dokumentasjon på de aktuelle virksomheters kvalifikasjoner i henhold til kvalifikasjonskravene nedenfor, avhengig av hvilket eller hvilke kvalifikasjonskrav virksomheten skal bidra med å oppfylle.

For virksomheter som tilbyderen støtter seg på, skal det også leveres separate og signerte egenerklæringsskjema (ESPD). I tillegg skal det leveres dokumentasjon i henhold til punkt 3.1 for disse virksomhetene.

Dersom tilbyderen støtter seg på andre virksomheter for å oppfylle kravene til økonomisk og finansiell stilling, krever Oppdragsgiver at de er solidarisk ansvarlige for utførelsen av kontrakten.

Dersom tilbyderen støtter seg på andre virksomheter for å oppfylle kravene til faglige kvalifikasjoner eller kravene til relevant faglig erfaring, skal disse virksomhetene utføre arbeidene som krever slike kvalifikasjoner.

## Avvisning av tilbyder

Tilbydere som ikke oppfyller kvalifikasjonskravene eller der det foreligger øvrig pliktige avvisningsgrunner vil bli avvist. Øvrige regler vedrørende avvisning av tilbydere følger av forsyningsforskriften § 20-2 følgende. Dette gjelder både «skal» og «kan»-avvisningsregler.

# Tilbudets innhold og organisering

## Generelt

Kun kvalifiserte tilbydere vil bli invitert til å inngi tilbud i konkurransen.

Eventuelle rettelser, supplering eller endring av konkurransegrunnlaget som Oppdragsgiver foretar i tilbudsfasen vil forsøksvis bli meddelt innen 10 dager før tilbudsfristens utløp.

## Deltilbud

Det er anledning til å gi tilbud på ett eller flere ruteområder beskrevet i dette konkurransegrunnlaget.

## Alternative tilbud

Det tillates ikke at det leveres alternative tilbud med unntak fra neste punkt. Med alternative tilbud menes tilbud med avvik fra konkurransens minstekrav.

## Hydrogenbussopsjonen

På ruteområde 1 skal det leveres tilbud på hydrogenbussopsjon, se nærmere omtale i Vedlegg 11. Det er Ruters klare intensjon å utløse denne opsjonen på samme tid som kontraktssignering. Det forventes at tilbydere arbeider aktivt med å realisere innføringen av hydrogenbusser allerede i tilbudsfasen. Tilbydere som har en moden og realistisk løsning for innføring av hydrogenbusser på tidspunktet for tilbudsinnlevering vil premieres gjennom tildelingskriteriene, se punkt 8.7.

## Parallelle tilbud

Tilbydere kan levere inntil to -2- parallelle tilbud pr. ruteområde på ruteområde 2 og 3. På ruteområde 1 tillates det ikke, ettersom det skal leveres opsjonstilbud.

Det skal være forskjellige bussmaterielløsninger i de parallelle tilbudene. Dersom bussmaterielløsningen innebærer en annen måte å løse oppdraget på, eller annen anleggsløsning, så må det også omfattes av det parallelle tilbudet.

Hvis tilbyder leverer parallelle tilbud, kan tilbyder velge å levere to -2- komplette tilbud. Oppdragsgiver aksepterer imidlertid at det leveres ett felles tilbudsbrev og ett felles eksemplar av vedlegg og bilag som er identiske for de parallelle tilbudene, såfremt det fremgår klart av tilbudsbrevet hva som skiller de parallelle tilbudene.

## Språk

Tilbudet skal være utformet på norsk.

## Tilbudets omfang – sidetallsbegrensning pr tilbud pr ruteområde

Tilbudet skal holde seg innenfor følgende sidetallsbegrensning:

* Tilbudsbrev med vedlegg – unntatt vognløpsplan – skal ikke overstige 200 sider. Vognløpsplanen regnes altså ikke inn i denne sidebegrensningen.
* Eventuelle bilag skal ikke samlet overstige 100 sider.

I tilbudet skal tilbyder benytte skriftstørrelse minimum 10 pkt. Det skal videre være 1,5 linjeavstand og 2,5 cm marg på høyre og venstre side og min 1,5 cm marg på topp og bunn.

## Tilbudets oppbygning

Tilbydere som leverer tilbud til konkurransen skal fylle ut tilbudsoversiktene til hvert vedlegg og innlevere dokumentasjon som angitt nedenfor. Dokumentasjon skal fremlegges med følgende inndeling:

**Tilbudsbrev med utfylte tilbudsoversikter og følgende vedlegg:**

Vedlegg 1: Tilbyders svar på Oppdragsbeskrivelse

Vedlegg 2: Tilbyders svar på Krav til bussmateriellet

Vedlegg 3: Tilbyders svar på Rutebeskrivelse

Vedlegg 4: Tilbyders svar på Anleggsbeskrivelse

Vedlegg 5: Tilbyders utfylte Tilbudsskjema på godtgjørelse

Vedlegg 6: Bekreftelse fra finansinstitusjon på at påkravsgaranti vil bli gitt

Vedlegg 11: Tilbyders svar på Miljøopsjonen [kun ruteområde 1]

Tilbydere som leverer dokumentasjon på en annen måte enn den som er beskrevet i dette punktet, kan ikke forvente at dokumentasjonen som er levert på en annen måte vil bli vurdert.

# Innlevering og behandling av tilbud

## Innlevering

Innlevering, tilbudsregistrering og åpning skjer i EU-Supply. Tilbud mottatt etter tilbudsfristens utløp vil bli avvist.

## Avvik fra konkurransegrunnlaget

Dersom det i tilbudet er forhold hvor det er ment å avvike fra konkurransegrunnlaget, skal dette fremgå tydelig av tilbudsbrevet.

Alle avvik og forbehold skal være beskrevet presist og entydig, og det skal fremgå hva avviket gjelder. Det skal vedlegges en oversikt som uttømmende angir alle avvik. Oversikten skal inneholde en henvisning til hvor i tilbudet avviket er nærmere beskrevet.

Avvikets betydning for den tilbudte prisen bør beregnes av tilbyder. Oppdragsgiver har likevel en plikt til selv å vurdere priskonsekvens av alle avvik.

## Avvisning

Regler om avvisning av tilbud følger hovedsakelig av forsyningsforskriften § 20-1, § 20-8 og § 20-9. Dette gjelder både «skal» og «kan»-avvisningsregler.

Det bemerkes at avvik fra ett eller flere krav formulert i konkurransegrunnlaget som «A», «skal» eller «må» eller liknende uttrykk, ikke i seg selv nødvendigvis medfører at avviket er vesentlig. Dette vil bero på en helhetlig vurdering av avviket.

# Gjennomføring av forhandlinger

Konkurransen gjennomføres som en konkurranse med forhandling i faser.

Før første forhandlingsrunde kan den enkelte tilbyder, innenfor de grenser som følger av regelverket, bli bedt om tilleggsopplysninger dersom dette anses nødvendig. Oppdragsgivers eventuelle behov for tilleggsopplysninger og/eller avklaringer vil bli meddelt skriftlig pr. e-post.

Oppdragsgiver kan forhandle om endringer eller suppleringer av alle sider ved tilbudene, forretningsmessige vilkår, pris og tekniske spesifikasjoner. Dersom forhandlingene fører til endring av tilbudet, skal endringene dokumenteres skriftlig i et revidert tilbud fra tilbyder. Forhandlingene skal skje i samsvar med de grunnleggende kravene, det vil si likebehandling, forutsigbarhet, etterprøvbarhet og forholdsmessighet.

Gjennomføringen av forhandlinger i faser innebærer at tilbyderne må være forberedt på at Oppdragsgiver reduserer antall tilbud det forhandles med underveis i forhandlingene. Hvis tilbyderne benytter anledningen til å levere parallelle tilbud, vil Ruter forholde seg til tilbudene gjennom forhandlingsfasene, men ikke nødvendigvis tilbyderne. Tilbyderne må dermed være forberedt på at samtlige tilbud fra tilbyderen kan fases ut.

En reduksjon av antall tilbud vil skje på bakgrunn av tildelingskriteriene jf. punkt 8. Ved behov forbeholder Oppdragsgiver seg retten til å redusere antall tilbud før første forhandlingsrunde. Hvis det ikke blir foretatt noen innledende utvelgelse av tilbud, vil det bli forhandlet om alle tilbud, og alle tilbydere vil få anledning til å revidere sine tilbud.

Dersom tilbyder har fått ett parallelt tilbud faset ut, kan ikke tilbyders gjenstående, reviderte eller endelige tilbud ha samme materielldisponering som det tidligere utfasede alternativet. Med materielldisponering i tilbudet forstås forholdet mellom ulike busskategorier per linje. Innenfor disse rammene kan tilbyder vurdere endringer i materiell. Tilbyder kan også forbedre andre elementer i tilbudet som følger av endret materiellsammensetning.

Om prisforhandlinger vil Oppdragsgiver presisere følgende: Tilbydere vil få tilbakemelding på tilbudt pris i form av en angivelse av om den tilbudte prisen er «i øvre/midtre/nedre sjikt» (såfremt det er tre eller flere tilbud). Er det færre enn tre tilbud vil tilbakemeldingen bli tilpasset antall tilbud. Tilbydere vil deretter få mulighet til å forbedre sin pris og levere sin «beste pris». Det vil skje ved levering av et revidert tilbud.

# Avlysning og totalforkastelse

Oppdragsgiver kan avlyse konkurransen eller forkaste alle tilbud dersom det foreligger saklig grunn.

# Tildelingskriterier

## Tildelingskriterier

Kontrakten tildeles den tilbyderen som etter Oppdragsgivers vurdering har levert det beste forholdet mellom pris og kvalitet, basert på kriteriene i kolonne A nedenfor. Kriterienes vekt er angitt i kolonne B. Hvilke sider ved tilbudet som vurderes fremgår av kolonne C, med utdypninger i teksten nedenfor.

I evalueringen av tildelingskriteriene vil Oppdragsgiver benytte en poengskala fra 0 – 10 poeng i evalueringen av hvert kriterium.

I evalueringen av det enkelte tildelingskriterium vil det relativt sett beste tilbudet i konkurransen få 10 poeng. Vinneren av konkurransen vil være den som vektet får flest poeng på tildelingskriteriene.

|  | **A-** **Tildelings-kriterier** | **B- Vekt** | **C – Oppdragsgivers vurdering**  |
| --- | --- | --- | --- |
| Pris | Pris |  **R1:****R2/3:****40-50 %** | Vurdering av tilbudt pris for tjenesten.Dokumentasjon: Utfylte tilbudsskjemaer på godtgjørelse, Vedlegg 5. |
| Kvalitet | Miljømessige egenskaper  | **R1:****R2/3:****15-30 %** | Vurdering av tilbudets egenskaper som gir en positiv miljøeffekt.Dette gjelder:* Miljøkostnad
* Andel tomkjøring
* Andre miljøtiltak

Dokumentasjon: Svar på relevante evalueringskrav (merket grønt) i tilbudsoversiktene til:* Vedlegg 1: Oppdragsbeskrivelse
* Vedlegg 2: Krav til bussmateriellet
* Vedlegg 3: Rutebeskrivelse
* Vedlegg 4: Anleggsbeskrivelse
 |
| Kvalitet på gjennom-føring av opp-draget | **R1:****N/A****R2/3:****10-20 %** | Vurdering av kvaliteten på tilbyderens besvarelse av Vedlegg 1 - Oppdragsbeskrivelsen.Dokumentasjon: Svar på relevante evalueringskrav i tilbudsoversikt til Vedlegg 1. |
| Kvalitet og funksjonalitet på buss-materiell  | **R1:****R2/3:****10-20 %** | Vurdering av kvaliteten på tilbyderens besvarelse av Vedlegg 2 – Bussmateriell.Dokumentasjon: Svar på relevante evalueringskrav i tilbudsoversikt til Vedlegg 2 med tilhørende bilag. |
|  |
| Kvalitet på vognløp | **R1:****R2/3****10-20 %** | Vurdering av kvaliteten på tilbyderens besvarelse av Vedlegg 3 – Rutebeskrivelsen.Dokumentasjon: Svar på relevante evalueringskrav i tilbudsoversikt til Vedlegg 3 med tilhørende bilag. |
|  | Kvalitet på anlegg | **R1****R2/3****5-10%** | Vurdering av kvaliteten på tilbyderens besvarelse av Vedlegg 4 – Anleggsbeskrivelsen |
|  | Kvalitet på Hydrogenbussopsjon | **R1:****R2/3:****N/A** | Vurdering av kvaliteten på tilbyderens besvarelse av Vedlegg 11 – Hydrogenbussopsjon:* Modenhet for realisering av Hydrogenbussopsjon på tilbudsinnleveringstidspunktet
* Prosjektbeskrivelse for en vellykket realisering av Hydrogenbussopsjonen etter kontraktsinngåelse.
* Kvalitet på materiell og infrastruktur ved innløsing av Hydrogenopsjon.
* Kvalitet på vognløp ved innløsing av Hydrogenopsjon.
 |

## Nærmere om tildelingskriteriet Pris

Oppdragsgiver evaluerer den totale godtgjørelsen over hele kontraktsperioden inkludert opsjonsår.

Oppdragsgiver gjør oppmerksom på at det ved evaluering av pris/godtgjørelse vil bli lagt en sterkt utslagsgivende modell til grunn. 30 % høyere pris enn beste pris vil gi null (0) poeng på tildelingskriteriet pris.

Ved evaluering av fortjenestepåslag vil det beste tilbudet få 10 poeng. Deretter vil hvert påslag i fortjeneste redusere antall poeng med 1. Dette kan illustreres i et eksempel med tre tilbud med fortjenestepåslagene 3 %, 4 % og 6 %. Tilbudet med 3 % fortjenestepåslag vil få 10 poeng, 4 % fortjenestepåslag vil få 9 poeng og 6 % fortjenestepåslag vil få 7 poeng.

Endringspriser kapitalkostnad buss evalueres forholdsmessig mot hverandre, der det beste tilbudet får 10 poeng.

Eventuelle avvik som har betydning for pris legges til på prisen etter en «worst case» vurdering av betydningen av avviket.

For beredskapstimer og administrative tjenester vil følgende volum for antall timer i årsproduksjonen legges til grunn ved evalueringen (tallene er utelukkende for evalueringsformål, og er ikke forpliktende):

|  |  |  |
| --- | --- | --- |
| **Ruteområde** | **Antall timer beredskap** | **Antall timer administrative tjenester** |
| 1. Vestre Aker og Østre Bærum
 | 100 | 500 |
| 1. Lommedalen og Vestre Bærum
 | 50 | 500 |
| 1. Asker
 | 50 | 500 |

Tabellen under viser hvordan pris vil bli evaluert på de ulike ruteområdene:

|  |  |  |  |
| --- | --- | --- | --- |
|  | **Ruteområde 1** | **Ruteområde 2** | **Ruteområde 3** |
| Tabell 5.1 Tilbudsskjema | ? | 93 % | 93 % |
| Tabell 5.2 Endringspriser kapitalkostnad buss | 5 % | 5 % | 5 % |
| Tabell 5.3 Fortjenestepåslag | 2 % | 2 % | 2 % |
| Tabell 5.4 Opsjon | ? | X | X |

Leiepriser på anlegg er ikke en del av evalueringen, men har en egen prispost i vedlegg 5. På grunn av oppgraderingsarbeider og andre omstendigheter på anleggene er leien fortsatt ukjent. Operatør skal derfor i sitt tilbud inntil videre legge inn en pris på NOK 0,- for leien. Før Kontrakten er signert vil leie bli satt til korrekt nivå, og vinnende Operatør vil bli utbetalt månedlig beløp tilsvarende leien.

## Nærmere om tildelingskriteriet Miljømessige egenskaper

Tildelingskriteriet miljømessige egenskaper bedømmes ut fra de tilbudte løsningsforslagene.

* Miljøkostnad

Alternativ 1:
Oppdragsgiver regner ut den antatte miljøkostnaden til den tilbudte bussflåten. Dette gjøres ved at det regnes ut en miljøkostnad per tilbudte buss. Miljøkostnad per buss summeres sammen til én miljøkostnad per tilbud. I miljøkostnaden vil det bli lagt til grunn hvilket drivstoff som tilbys, lokale utslipp og en well to wheel-faktor. Lavest miljøkostnad vil gi høyest poeng.

Alternativ 2:

Hver buss får et delpoeng etter en forhåndsdefinert matrise. Matrisen tar høyde for type drivstoff, lokale utslipp og en well to wheel-faktor. Delpoengene summeres og deles på antall busser. Høyest sum vil gi høyest poeng.

De forholdene som vil bli vektlagt i tillegg er:

* Andel tomkjøring beregnes ut ifra innleverte vognløpsplaner
* Støynivå
* Øvrige miljøtiltak inkludert i tilbudet

## Nærmere om tildelingskriteriet Kvalitet på gjennomføring av oppdraget

Tildelingskriteriet Kvalitet på gjennomføring av oppdraget bedømmes ut fra de tilbudte løsningsforslagene. Oppdragsgiver vil premiere løsninger som gir relevant merverdi utover de kravene som er oppstilt i Vedlegg 1 Oppdragsbeskrivelse.

De forholdene som vil bli vektlagt er:

* Løsningsforslag, planlegging og organisering for innføring og drift av TaaS (totalt 50 %)
* Kvalitet på trafikkledelse, herunder organisering og rutiner for sentralen og dens funksjoner
* Kvalitet på språkopplæring
* Fremgangsmåte ved forberedelse av oppdraget, herunder fremdriftsplan

## Nærmere om tildelingskriteriet Kvalitet og funksjonalitet på bussmateriell

Tildelingskriteriet Kvalitet og funksjonalitet på bussmateriell bedømmes ut fra det tilbudte materiellets kvalitet og funksjonalitet utover de oppstilte minstekrav.

Oppdragsgiver vil legge vekt på løsninger som gir merverdi for kundene vedrørende kvalitet på materiell. Følgende områder vil inngå i vurderingen:

|  |  |
| --- | --- |
| «Funksjonalitet» (x %) | «Komfort og kvalitet» (x %) |
| I busskjemaet vil alle elementer som er merket i gult bli evaluert under underkriteriet «Funksjonalitet».  | I busskjemaet vil alle elementer som er merket i turkis bli evaluert under underkriteriet «Komfort».  |
|  |  |
| Oppdragsgiver vil særlig vektlegge totalkapasitet med fokus på sitteplasser i fartsretningen. Oppdragsgiver vil også evaluere det totale antallet tilbudte busser. Videre vil Oppdragsgiver legge vekt på tiltak for å øke sikkerheten, f.eks. veltesikring på busser i bussklasse I. | Videre vil Oppdragsgiver vektlegge løsningsbeskrivelsen til Vedlegg 2, og særlig vektlegge innvendig temperatur og sittekomfort, samt innvendig passasjerinformasjon. |
|  |

## Nærmere om tildelingskriteriet Kvalitet på vognløp

I evalueringen av vognløpene vil Oppdragsgiver ta utgangspunkt både i den skriftlige rutebeskrivelsen som følger tilbudet og den endelige vognløpsplanen som er innlevert.

Rutebeskrivelsen blir vurdert sammen med koblingen av turene, kontrollen av tomkjøring, oppstillingstider og reguleringstid (tid mellom turene) samt en kontroll av at alle turer er med i løsningen. Ytterligere elementer som kan tillegges betydning er at tilbyderne har kontrollert og tatt hensyn til andre elementer som kan påvirke robustheten og gjennomføringen av vognløpsplanen, som tomkjøringstraseer med tider, mulige forsinkelser og framkommelighetsproblemer.

Andelen tomkjøring av totalt antall kilometer vil bli evaluert under miljømessige egenskaper.

## Nærmere om tildelingskriteriet Kvalitet på anlegg

Tildelingskriteriet Kvalitet på anlegg bedømmes ut fra de tilbudte løsningsforslagene. Oppdragsgiver vil premiere løsninger som gir relevant merverdi utover de kravene som er oppstilt i Vedlegg 4 Anleggsbeskrivelse.

De forholdene som vil bli vektlagt er:

* Drift av bussanlegget
* Fasiliteter for de ansatte

## Nærmere om tildelingskriteriet Kvalitet på Hydrogenbussopsjon [kun ruteområde 1]

I evalueringen av kvalitet Hydrogenbussopsjon vil tilbydere som viser en moden og realistisk plan for Hydrogenbussopsjon på tilbudsinnleveringstidspunktet premieres. Konkrete gjennomførte aktiviteter eller fremforhandlede løsninger er en fordel. Det skal videre leveres en prosjektbeskrivelse med fremdriftsplan for en vellykket realisering av Hydrogenbussopsjonen etter kontraktsinngåelse

Kvalitet på tilbudt materiell og infrastruktur er videre en del av evalueringen. Det samme gjelder kvalitet på vognløp ved innløsing av Hydrogenopsjon

# Innsyn

Ruter er underlagt offentleglova og denne lovens regler om innsyn i søknader/tilbud som Ruter mottar. Innsyn i søknader/tilbud i denne konkurransen vil uansett ikke bli gitt før tildelingen av oppdraget er gjennomført.

Tilbydere skal først levere en sladdet versjon av endelig tilbud etter reviderte versjoner. Det medfører at tilbydere ikke skal levere en sladdet versjon av tilbudet før det blir gitt beskjed om at den aktuelle tilbyder er faset ut eller blir tilbudt kontrakt.

Ruter forbeholder seg retten til å vurdere om sladdede opplysninger faktisk er forretningshemmeligheter. Ved tvilstilfeller vil dette bli tatt opp med den enkelte tilbyder.

# Virksomhetsoverdragelse

Det kreves at valgt operatør etterlever Yrkestransportloven av 21. juni 2002 nr. 45. Det gjøres oppmerksom på at Yrkestransportloven likestiller tildeling av en avtale på kollektivtransporttjenester med en virksomhetsoverdragelse etter arbeidsmiljøloven kapittel 16. Dette gjelder for operativt og administrativt personell som direkte arbeider med å oppfylle Kontrakten.

Yrkestransportlovens bestemmelser innebærer at arbeidstakere tilsatt hos eksisterende operatører/underoperatører og som har sin arbeidsmessige hovedtilknytning til de aktuelle rutene som blir konkurranseutsatt, har lovfestet rett til overføring av sitt ansettelsesforhold ved skifte av operatør når ny operatør etter konkurransen driver videre med samme type transportmiddel som før konkurransen.

Oppdragsgiver er ikke part i forholdet mellom eksisterende og ny operatør og deres ansatte. Det samme gjelder eventuelt i forholdet mellom operatører i ulike ruteområder.

Oppdragsgiver har innhentet opplysninger om ansatte hos eksisterende operatør som oppgis å være knyttet til de aktuelle rutene, jfr. Yrkestransportloven § 8 tredje ledd. En anonymisert oversikt over de aktuelle ansatte med opplysninger om blant annet stilling, alder, ansiennitet og lønn er lagt ved konkurransegrunnlaget.

Oppdragsgiver har *ikke* ansvar for at denne oversikten er fullstendig og korrekt. Oppdragsgiver har kun videreformidlet informasjon som nåværende operatør har opplyst om, og informasjonen er *ikke* en del av kontrakten som vil bli inngått mellom Oppdragsgiver og den operatør som vinner denne konkurransen.

# Kontraktsinngåelse

Alle tilbydere som har gitt et tilbud vil motta en begrunnet meddelelse om hvilket tilbud som er valgt. Det vil bli gitt en klagefrist på minimum 10 kalenderdager. Kontrakten vil bli inngått umiddelbart etter utløpet av klagefristen.

Bindende avtale er inngått først når kontrakt er underskrevet av begge parter.

\*\*\*\*